A Bizottság 2857/2000/EK rendelete

(2000. december 27.)

az 1279/98/EK, az 1128/1999/EK, az 1247/1999/EK és a 2335/2000/EK rendeletnek az egyes vámkontingensek alá tartozó egyes marha- és borjúhústermékek tekintetében adott új vámengedmények eredményeképpen történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [1] és különösen annak 32. cikke (1) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Magyarországgal kötött Európa-megállapodásban előírt egyes mezőgazdasági engedmények kiigazításáról szóló, 2000. július 31-i 1727/2000/EK tanácsi rendeletre [2] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Bulgáriával kötött Európa-megállapodásban előírt egyes mezőgazdasági engedmények kiigazításáról szóló, 2000. október 9-i 2290/2000/EK tanácsi rendeletre [3] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Cseh Köztársasággal kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2433/2000/EK tanácsi rendeletre [4] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Szlovák Köztársasággal kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2434/2000/EK tanácsi rendeletre [5] és különösen annak 1. cikkének (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Romániával kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2435/2000/EK tanácsi rendeletre [6] és különösen annak 1. cikkének (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Lengyelországgal kötött Európa-megállapodásban előírt egyes mezőgazdasági engedmények kiigazításáról és a 3066/55/EGK rendelet hatályon kívül helyezéséről szóló, 2000. december 22-i 2851/2000/EK tanácsi rendeletre [7] és különösen annak 1. cikke (4) bekezdésére,

mivel:

(1) Az 1727/2000/EK, a 2433/2000/EK, a 2435/2000/EK és a 2851/2000/EK rendelet a Magyarországgal, Bulgáriával, a Cseh Köztársasággal, Szlovákiával, Romániával és Lengyelországgal kötött Európa-megállapodások által megnyitott vámkontingensek alá tartozó egyes marha- és borjúhústermékek tekintetében új vámengedményekről rendelkezik. Ezek az új vámengedmények a termékek és/vagy a kedvező vámok természetéhez és/vagy minőségéhez kapcsolódnak. Az új vámengedmények Magyarország, Szlovákia és Románia esetében 2000. július 1-jén, Lengyelország esetében pedig 2001. január 1-jén lépnek hatályba.

(2) Az új vámengedmények bevezetésének lehetővé tétele érdekében ezért a következő bizottsági végrehajtási rendeletek módosítására van szükség:

- a 3066/95/EK tanácsi rendeletben előírtak szerint a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és Románia számára a marha- és borjúhúsra vonatkozó vámkontingens részletes alkalmazási szabályainak megállapításáról szóló, 1998. június 19-i 1279/98/EK bizottsági rendelet [8],

- az egyes harmadik országokból származó, 80 kilogrammnál nem nagyobb tömegű borjakra vonatkozó vámkontingens részletes alkalmazási szabályainak megállapításáról szóló, 1999. május 28-i 1128/1999/EK bizottsági rendelet [9],

- az egyes harmadik országokból származó, 80-300 kg tömegű élő szarvasmarhafélékre vonatkozó vámkontingens részletes alkalmazási szabályainak megállapításáról szóló, 1999. június 16-i 1247/1999/EK bizottsági rendelet [10],

- az 1279/98/EK tanácsi rendeletben a Lengyel Köztársaság, a Magyar Köztársaság, a Cseh Köztársaság, a Szlovákia, Bulgária és Románia számára a marha- és borjúhúsra vonatkozó vámkontingensek keretében 2000 októberében beadott behozataliengedély-kérelmeknél jóváhagyható mennyiség meghatározásá ról szóló, 2000. október 20-i 2335/2000/EK rendelet [11].

(3) Azoknak az importvámoknak a visszafizetése, amelyeket az 1279/98/EK rendelet e rendelet hatálybalépése előtti formában létező I. mellékletében felsorolt, 2000. július 1-jétől kezdődően felhasznált engedélyek alapján importált termékre vetettek ki, a legutóbb a 2787/2000/EK rendelettel [12] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [13] 878-898. cikkének hatálya alá tartozik.

(4) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1279/98/EK rendelet a következőképpen módosul.

(1) A cím helyébe a következő szöveg lép:

"A Bizottság 1998. június 19-i 1279/98/EK rendelete az 1727/2000/EK, 2290/2000/EK, 2433/2000/EK, 2434/2000/EK, 2435/2000/EK és 2851/2000/EK tanácsi rendeletben előírtak szerint a Magyar Köztársaság, a Bolgár Köztársaság, a Cseh Köztársaság, a Szlovák Köztársaság, Románia és a Lengyel Köztársaság számára a marha- és borjúhúsra vonatkozó vámkontingens részletes alkalmazási szabályainak megállapításáról"

.

(2) Az 1. cikk helyébe a következő szöveg lép:

"1. cikk

Az I. mellékletben felsorolt termékeknek az 1727/2000/EK, 2290/2000/EK, 2433/2000/EK, 2434/2000/EK, 2435/2000/EK és 2851/2000/EK tanácsi rendeletben előírt kontingensek alapján a Közösségbe irányuló importja behozatali engedély bemutatásához kötött.

Az ezen intézkedések alapján évente importált termékmennyiségeket és a kedvezményes vámok mértékét az I. melléklet határozza meg."

(3) A 3. cikk (1) bekezdése c) pontjának második albekezdése helyébe a következő szöveg lép:

"A "termékcsoport". egyetlen, az I. mellékletben felsoroltak között szereplő országból származó termékeket jelent; a termékcsoportba a 0201 és 0202 KN-kódnak megfelelő termékek, vagy a 16025031, 16025039 és 16025080 KN-kódnak megfelelő, Romániából származó termékek, vagy a 160250 KN-kódnak megfelelő, Lengyelországból származó termékek tartoznak;".

(4) A 3. cikk (2) bekezdése helyébe a következő szöveg lép:

"(2) Az 1445/95/EK rendelet 5. cikke ellenére az engedélykérelem és az engedély 16. rovatában az alábbi, azonos francia bekezdésben szereplő KN-kód-csoportok egyikét kell feltüntetni:

- 0201, 0202,

- 16025031, 16025039, 16025080,

- 160250."

(5) Az I. melléklet helyébe e rendelet melléklete lép.

2. cikk

Az 1128/99/EK rendelet 2. cikkének (2) bekezdése helyébe a következő szöveg lép:

"(2) Az (1) bekezdésben említett mennyiség tekintetében a vám mértéke:

- a Bulgáriából, a Cseh Köztársaságból, Észtországból, Magyarországról, Lettországból, Litvániából, Romániából és Szlovákiából származó állatok esetében 80 %-kal csökken,

- a Lengyelországból származó állatok esetében 90 %-kal csökken."

3. cikk

Az 1247/99/EK rendelet 1. cikkének (2) bekezdése helyébe a következő szöveg lép:

"(2) Az (1) bekezdésben említett mennyiség tekintetében a vám mértéke:

- a Bulgáriából, a Cseh Köztársaságból, Észtországból, Magyarországról, Lettországból, Litvániából, Romániából és Szlovákiából származó állatok esetében 80 %-kal csökken,

- a Lengyelországból származó állatok esetében 90 %-kal csökken."

4. cikk

A 2335/2000/EK rendelet 1. cikkének (2) bekezdése helyébe a következő szöveg lép:

"(2) Az 1279/98/EK rendelet 2. cikkében említett, 2001. január 1-jétől március 31-ig tartó időszakban rendelkezésre álló mennyiségek:

a) a 0201 és 0202 KN-kódok alá tartozó marha- és borjúhúsból:

- a Magyarországról származó hús tekintetében 4651,25 tonna,

- a Cseh Köztársaságból származó hús tekintetében 2425,00 tonna,

- a Szlovákiából származó hús tekintetében 2625,00 tonna,

- a Bulgáriából származó hús tekintetében 187,50 tonna;

b) 5000 tonna a 0201 és 0202 KN-kód alá tartozó, Lengyelországból származó marha- és borjúhúsból, vagy 2336,448 tonna a 160250 KN-kód alá tartozó, Lengyelországból származó feldolgozott termékből;

c) 1850 tonna a 0201, 0202, 16025031, 16025039 és 16025080 KN-kód alá tartozó, Romániából származó marha- és borjúhústermék."

5. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Az 1. cikket a Bulgáriából, a Cseh Köztársaságból, Magyarországról, Romániából és Szlovákiából származó marha- és borjúhús importjára 2000. július 1-jétől kell alkalmazni. Az 1. cikket a Lengyelországból származó marha- és borjúhús importjára 2001. január 1-jétől kell alkalmazni.

A 2., 3. és 4. cikket 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 27-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 21. o.

[2] HL L 198., 2000.8.4., 6. o.

[3] HL L 262., 2000.10.17., 1. o.

[4] HL L 280., 2000.11.4., 1. o.

[5] HL L 280., 2000.11.4., 9. o.

[6] HL L 280., 2000.11.4., 17. o.

[7] HL L 332., 2000.12.28., 7. o.

[8] HL L 176., 1998.6.20., 12. o.

[9] HL L 135., 1999.5.29., 50. o.

[10] HL L 150., 1999.6.17., 18. o.

[11] HL L 269., 2000.10.21., 17. o.

[12] HL L 330., 2000.12.27., 1. o.

[13] HL L 253., 1993.10.11., 1. o.

--------------------------------------------------

MELLÉKLET

I. MELLÉKLET

A következő termékeknek a Közösségbe irányuló importja az alább leírt vámengedményekre jogosult

(MFN: a legnagyobb kedvezményes vámtétel)

Származási ország | Sorozat-szám | KN-kód | Áruleírás | Alkalmazandó vám (LK %-a)1 | Éves mennyiség 2000.7.1-től 2001.6.30-ig (tonna) | Éves növekmény 2001.7.1-től (tonna) |

Magyarország | 09.4707 | 02010202 | Szarvasmarhafélék húsa frissen, hűtve vagy fagyasztva | 20 | 11375 | 1140 |

Lengyelország | 09.4824 | 02010202 | Szarvasmarhafélék húsa frissen, hűtve vagy fagyasztva | | | |

160250 | Más elkészített vagy konzervált hús, vágási melléktermék, belsőség vagy vér szarvasmarhafélékből | Vámmentes | 16000 | 1600 |

Cseh Köztársaság | 09.4623 | 02010202 | Szarvasmarhafélék húsa frissen, hűtve vagy fagyasztva | 20 | 3500 | 0 |

Szlovákia | 09.4624 | 02010202 | Szarvasmarhafélék húsa frissen, hűtve vagy fagyasztva | 20 | 3500 | 0 |

Románia | 09.4753 | 02010202 | Szarvasmarhafélék húsa frissen, hűtve vagy fagyasztva | Vámmentes | 2500 | 250 |

160250311602503916025080 | Szarvasmarhafélék elkészített vagy konzervált húsa |

Bulgária | 09.4651 | 02010202 | Szarvasmarhafélék húsa frissen, hűtve vagy fagyasztva | 20 | 250 | 0 |

--------------------------------------------------